Урок беларускай мовы ў 3 класе

**Тэма: “Назоўнік*”***

**Форма арганізацыі вучэбнай дзейнасці:** індывідуальная работа, работа ў парах, франтальная.

**Прагназуемы вынік:** выкананы тэст

**Вучэбная мэта:** плануецца, што ў канцы ўрока вучні будуць умець ўмець падбіраць і правільна ставіць пытанні да назоўнікаў, адрозніваць назоўнік ад іншых часцін мовы, вызначаць

**Задачы:**

* стварыць умовы для развіцця ў вучняў уменняў аналізаваць, устанаўліваць прычынна-выніковыя сувязі паміж назоўнікамі, якія адказваюць на пытанні *што?* і *хто?*;
* стварыць умовы для развіцця пазнавальнай цікаўнасці вучняў да вывучэння роднай мовы;
* садзейнічаць выхаванню ў вучняў патрыятычных пачуццяў, грамадзянскай самасвядомасці, экалагічнай кампетэнтнасці ;
* садзейнічаць развіццю у вучняў камунікатыўных навыкаў работы ў парах.

**Абсталяванне:** рабочая карта, сігнальныя карткі, тэлевізар, камп’ютар,маршрутная карта Беларусі.

**І. Уводна-матывацыйны этап**

Весела гучыць званок,

Яго голас нам знаёмы,

Запрашае на ўрок

Беларускай мовы.

* Сядайце. Пакажыце на картках, з якім настроем вы прыйшлі на ўрок.
* Зялёны колер: добры, жадаю працаваць, папаўняць свае веды
* Жоўты: крыху хвалююся, але думаю, што змагу справіцца з прапанаванымі заданнямі.
* Чырвоны: вельмі хвалююся

**ІІ. Хвілінка чыстапісання.**

* Адкрыйце сшыткі, запішыце дату, класная работа
* Запішыце прапанаванае спалучэнне літар, звяртайце ўвагу на вышыню літар і адгадайце слова, якое тут схавалася.
* Малайцы! Гэта слова *вандроўнік*. Хто такі вандроўнік? Падбярыце сінонім да гэтага слова (падарожнік).
* Запішыце гэтыя словы на другім радку.
* На чым можна вандраваць? (Аўтобус, веласіпед, самалёт, карабель…).
* Што аб’ядноўвае ўсе гэтыя словы? Да якой часціны мовы яны адносяцца?
* Што такое назоўнік? (Назоўнік – гэта часціна мовы, якая адказвае на пытанні *хто? што?* і абазначае прадмет.)
* Складзіце сказ, выкарыстоўваючы прыведзеныя словы. (Мы любім падарожнічаць на аўтобусе.)

**ІІІ. Вызначэнне тэмы і пастаноўкі мэты ўрока.**

* Малайцы! На сённяшнім уроку вы пашырыце свае веды аб назоўніку, будзеце вучыцца адрозніваць назоўнік ад іншых часцін мовы, вызначыце ролю назоўніка ў сказе, а такасама пашырыце свой слоўнікавы запас.

**IV.Арфаграфічная размінка**

**(Слайд 2)**

Мы ез…ім далёка за мора

Чуж..я глядзець г..р..ды,

Шукаем скалістыя горы,

Азёры **крыштальнай** вады.

І часта, так часта бывае,

Што мы ў **сумятлівым** жы…і

Мінаем і і не за..важаем

Красу сваіх родных м..сцін.

* Прачытайце верш Міколы Хведаровіча. Давайце ўставім прапушчаныя літары, растлумачце іх напісанне.
* Як вы разумееце выдзеленыя словы? (Крыштальная – хрустальная, чыстай; сумятлівым жыцці – суетливым)
* Які гэта тэкст? (вершаваны)
* Маналог ці дыялог? Дакажыце.
* З якіх сказаў па мэце выказвання ён складаецца?
* Вызначце колькасць гукаў і літар у слове *ездзім. (6 гукаў, 6 літар).* Дакажыце.
* Якая галоўная думка гэтага верша?
* Вы, мабыць ведаеце, што ў свеце ёсць 7 цудаў? Ёсць 7 цудаў і ў нашай роднай краіне. Пра адзін з іх вы даведаецеся на ўроку.

1. **Адгадванне рэбусаў (Слайды 3,4,5,6)**

(Воўк, мядзведзь, ліса, дзік…)

* Складзіце сказ з прапанаванымі словамі, але так, каб ён складаўся толькі з назоўнікаў.
* (Воўк, ліса, мядзведзь, рысь – драпежнікі.) Дзе жывуць гэтыя жывёлы? Падбярыце сінонім да слова *лес.* Правільна – пушча. Здагадаліся, пра які цуд будзе ісці гаворка?
* Правільна. Гэта Белавежская пушча. **(Слайд 7)**
* Што вы ведаеце пра пушчу? (адказы вучняў)

***Паведамленне настаўніка пр пушчу***

* Белавежская пушча – гэта Нацыянальный парк, які ўваходзіць у лік [чатырох нацыянальных паркаў Беларусі](http://www.belarus.by/by/about-belarus/natural-history/)  і з’яўляецца самым вялікім лесам у Цэнтральнай Еўропе.

У 1939 г. Белавежская пушча аб’яўлена **дзяржаўным запаведнікам**, а ў 1945 г. частка яе была перададзена суседняй Польшчы.

Нацыянальны парк «Белавежская пушча» ўвайшоў у  **Спіс Сусветнай культурнай спадчыны ЮНЕСКА** ў 1992 годзе.

У Белавежскай пушчы растуць 900 відаў раслін, у тым ліку рэдкіх і знікаючых. Парк вядомы **сваімі старажытнымі імяннымі дубамі,** узрост якіх перасягае 500 гадоў. Сярод векавых дрэў: елкі, ясені, сосны, ліпы. **(Слайды 8, 9, 10,11)**

У Нацыянальным парку "Белавежская пушча" сустракаецца 59 відаў млекакормячых. У запаведніку існуюць 227 відаў птушак.

Святая святых пушчы — абсалютна запаведныя ўчасткі. Тут усё адбываецца па законах прыроды, чалавек не кранае нічога. Нават леснікам і навуковым супрацоўнікам заходзіць сюды неяк няёмка.

1. **Выбарачны дыктант**

* Зараз я прапаную вам запісаць словы пад дыктоўку. Але запісваць трэба толькі назоўнікі. (2 вучня працуюць за дошкай, потым бяру 2-3 сшытка на праверку)
* *Дзяцел, зялёны, пяюць , зязюля, клапатлівая, піша, снягір, знаходзіцца, прыеду, крыжадзюб, прыгожы, цецярук, слімак.*
* Чаму вы выпісалі менавіта гэтыя словы? (Адказваюць на пытанні хто? Што?) Перачытайце словы яшчэ раз. Якое слова лішняе? Чаму? (Назвы птушак, лішняе слова – слімак).

-

1. **Фізкультхвілінка**

* А зараз крышачку адпачнем. Я буду называць словы-назоўнікі. Калі гэта жывёла – прысядаем, хаваемся. Калі назву птушак – лётаем. (Прапаную і вучню пабыць вядучым). Малпа, бусел, зязюля, дзік, пацук, шпак, качка, тхор, кнігаўка, кажан, смоўж)

**VIII. Работа па падручніку**

- Якія яшчэ жывёлы ёсць у пушчы? Якія насякомыя?

- Звернемся да практыкавання 75 ў падручніку. Прачытайце тэкст. Давайце запішам другі сказ. (1 вучань на дошцы). Знайдзіце ў сказе назоўнікі (падпісаць зверху), разбярыце па членах сказа.

- Які вынік мы можам зрабіць? (Назоўнікі ў сказе часцей за ўсё бываюць дзейнікамі і даданымі членамі сказа).

4 сказ запішыце самастойна, вызначце назоўнікі, разбярыце па членах сказа.

- Якімі членамі сказа могуць з’яўляцца назоўнікі?

**IX. Работа ў парах.**

- Зараз я прапаную вам работу ў парах. Перакладзіце прапанавы сказ з рускай на беларускую мову, запішыце на паперы, вызначце назоўнікі (падкрэсліць), а потым - на дошку.

*В Беловежской пуще есть много лесных жителей.*

*Весело звенят птичьи голоса.*

*Прыгает по деревьям белка.*

*Но тут не увидишь охотника.*

Праверка задання, выпраўляюцца памылкі як моўныя, так і арфаграфічныя.

- Ці можна гэтыя сказы назваць тэкстам? Перастаўце сказы так, каб атрымаўся тэкст.

- Адкажыце, чаму нельга сустрэць паляўнічага?

**X. Этап самакантролю.**

Сенняшні ўрок падыходзіцьк канцу. І зараз вы выканаеце тэст, які пакажа , чаму вы сёння навучыліся .

ТЭСТ

1. **Назоўнік - гэта**

А) часціна мовы

Б) частка слова

1. **У якім радку запісаны толькі назоўнікі?**

а) сінявокі, чысты, працавіты, здаровы, смелы;

б) квітнее, усміхаецца, ляціць, сагравае, звініць;

в) бабуля, кніга, урач, касманаўт, мора.

1. **Якімі членамі сказа могуць з’яўляцца назоўнікі:**

а) *толькі дзейнікам*

*б) даданымі членамі сказа і дзейнікам*

*в) толькі даданымі членамі сказа*

3**. На якое пытанне адказвае выдзелены назоўнік?**

*Словы* ***без справы*** *нічога не вартыя.*

*а) каго?*

*б) без чаго?*

*в) кім?*

4**. Колькі назоўнікаў у гэтым сказе?**

*Вада ў рэчцы была халодная, як лёд, і чыстая, як раса.*

а) 3

б) 4

в) 5

5. **У якім сказе слова *мыла* з’яўляецца назоўнікам?**

а) Мама мыла Мілу.

б) Тата купіў мыла.

**XI. Узаемаправерка**

Вучні абменьваюцца і выстаўляюць два балы за кожнае правільна выкананае заданне

* У каго тэст выкананы без памылак - пакажыце зялёную картку; у каго 1 памылка - жоўтую; у каго больш за адну памылку – чырвоную.

**ХІІ. Падвядзенне вынікаў. Рэфлексія.**

* Сёння я вучыўся …
* Мне спадабалася …
* Мне было цяжка …